Accedit (id),

 quod tibi certamen est tecum:

onerat[[1]](#footnote-1) te quaesturae tuae fama,

 quam ex Bithynia optimam revexisti;

onerat testimonium principis;

onerat tribunatus,

 praetura atque

 haec ipsa legatio[[2]](#footnote-2)

 quasi praemium data.

Quo magis nitendum est,

 ne[[3]](#footnote-3) in longinqua provincia

 quam (in) suburbana (provincia),

 ne inter servientes

 quam (inter) liberos,

 ne sorte

 quam iudicio missus,

 ne rudis et

 incognitus

 quam exploratus

 probatusque

 humanior, melior, peritior[[4]](#footnote-4) fuisse videaris,

 cum sit alioqui,

 ut saepe audisti,

 saepe legisti,

 multo deformius amittere

 quam non adsequi laudem.

Haec velim credas,

 quod initio dixi,

 scripsisse me admonentem,

 non praecipientem;

 quamquam praecipientem quoque.

Quippe non vereor,

 in amore ne modum excesserim.

Neque enim periculum est,

 ne sit nimium,

 quod esse maximum debet.

Vale.

1. anafoor [↑](#footnote-ref-1)
2. trikolon [↑](#footnote-ref-2)
3. anafoor [↑](#footnote-ref-3)
4. trikolon [↑](#footnote-ref-4)